|  |  |
| --- | --- |
|  | Studienævn for Religionsstudier |
|  | Dato: 19-02-2020 |
|  | Tidsrum: 10.15 – 12.00Lokale: Mellemøststudiers Mødelokale |

Dagsorden

**1. Godkendelse af dagsorden (bilag)**

**2. Godkendelse af referat (bilag)**

**3. Meddelelser (bilag)**

1. Nyt fra studieleder
2. Nyt fra studienævnssekretær
3. Nyt fra studiesekretær
4. Nyt fra faglig vejleder
5. Nyt fra fagråd
6. Nyt fra RELIGIO

**4. Merit- og dispensationsansøgninger**

 Se i SAGA

**5. Sager til behandling eksamen (bilag)**

*a) Eksamensevaluering (ÅRSHJUL)*

 Punktet udskydes til mødet den 30. april, så resultaterne for reeksamen vinter 2019/20 foreligger.

**6. Sager til behandling studieordninger (bilag)**

 *a) Beslutning om ændring af studieordninger*

**7. Sager til behandling kvalitetspolitikken (bilag)**

*a) Nu kan du promovere tutorstillingerne på SDUs Jobbank (til orientering)*

 *b) Nyt oplæg til motiveret ansøgning testbaseret optag*

 *c) Studiestart 2020*

 *d) Tiltag vedr. studiegruppeunderstøttelse og tiltag for fremme af akademisk skriftlighed*

**8. Andre sager til behandling (bilag)**

 *a) Alumneforening invitation (til orientering)*

 *b) Ansøgning om midler til afholdelse af generalforsamling for Alumneforening (til orientering)*

 *c) Ansøgning om midler til feedback E2020 fra Laura Feldt*

 *d) Mailinglisten – hvordan administrerer vi den? (udskydes evt. til mødet 30. april 2020)*

**9. Sager til behandling undervisning (bilag)**

a)*Høring vedr. Spydspidsprojekt 2020*

**10. Eventuelt**

 Tim Jensen Tine Jambang

 *Studienævnsformand* // *Studienævnssekretær*

Referat

**Deltagere:** Tim Jensen (TJ), Laura Feldt (LF), (RHP), Johanne Kristine Eriksen (JKE) , Rasmus Hagemann Pedersen (RHP), Lise Ribergaard (LR), Louise Funch Clausen (FV og LFC).

**Referent:** Tine Jambang (TNJ)

1. **Godkendelse af dagsorden (bilag)**

Dagsorden blev godkendt. TJ ønskede tilføjelse af Rekvisition E2020 under pkt. 9 b)

**2. Godkendelse af referat (bilag)**

Laura Feldt (LF) gjorde opmærksom på en fejl i navnet på vores nye DVIP: Tina Langholm Larsen.

Herefter blev referatet godkendt.

**3. Meddelelser**

 **a) Nyt fra studieleder**

**Åbent Hus Kandidat og Bachelor:** TJ indledte med at orientere om, at der havde været afholdt Åbent Hus for potentielle kandidatansøgere på Campustorvet den 5. februar, hvor han selv og faglig vejleder Louise Funch Clausen (FV) og Johanne Kristine Eriksen (JKE) deltog. TJ takkede for de studerendes indsats og vurderede, at der havde været 20 forbi standen, og at der ved hans to gange 30 minutters oplæg havde været henholdsvis 4 og 34 deltagere. Der vil blive sendt evaluering af arrangementet til fakultetet. Lørdag den 22. februar kl. 11-15 er der Åbent Hus for kommende studerende, hvor FV og JKE vil deltage foruden TJ.

**Karrieredag:** Der afholdes som aftalt med Aftagerpanel Karrieredag den 30. april kl. 13-17 med deltagelse af SDU RIO. TJ udtrykte sin tilfredshed med programmet. Aftagerpanel vil deltage i SN-mødet om formiddagen, og dagen afsluttes med middag for Aftagerpanelet og SN.

TJ havde fra Olav Hammer modtaget en henvendelse vedr. erstatningstimer pga. aflysning af undervisning i forbindelse med arrangementet, og TJ understregede, at underviserne i henhold til regler udstukket af fakultet er forpligtet til at give erstatningstimer for undervisning aflyst på grund af aktiviteter planlagt af SDU, fakultet eller SN.

**Internetplatform/hjemmeside:** TJ orienterede om, at der fortsat arbejdes med at få vores hjemmeside op at stå. Han takkede endnu engang FV samt Anna Mogensen og ny studentermedhjælp Magnus Monrad Aleksandersen for deres store arbejde.

**Studentermedhjælp:** TJ meddelte med beklagelse, at Mette Horstmann havde været så uheldig at komme til skade under sin skiferie, og derfor ikke kan forventes at være aktiv i sit arbejde som sådan i en længere periode.

**Mit Skema:**  TJ meddelte på vegne af Pia Hansen, at Mit Skema fungerer, når blot underviserne sørger for at melde ændringer ind til hende.

**Afskedsreception:** Der er planlagt reception for Mik Aktor den 26. maj i forbindelse med hans fratræden juni 2020. Der vil være foredrag ved forskellige udenlandske og danske forskerkolleger. Denne del af receptionen vil være åben også for studerende, mens selve receptionen vil være for kolleger og særligt inviterede fra KU og AU.

1. **Nyt fra studienævnssekretær**

Intet nyt

1. **Nyt fra studiesekretær**

Intet nyt

1. **Nyt fra faglig vejleder**

Louise Funch Clausen (FV) hr deltaget og deltager i Åbent Hus-arrangementerne.

1. **Nyt fra fagråd**

Rasmus Hagemann Pedersen (RHP) meddelte, at der afholdes møde onsdag den 26. februar.

1. **Nyt fra RELIGIO**

 RHP meddelte, at man havde afholdt semestrets første foredrag om de bosniske pyramider ved Olav Hammer. Der havde været pænt fremmøde.

1. **Nyt Fra Institutrådet ved Laura Feldt**

Laura Feldt (LF) orienterede om, at hun i Institutrådet havde rejst spørgsmålet om, at det er svært for vores studerende at få Ph.d.-stillinger ved SDU, fordi der er krav om 2/3 ekstern finansiering. Det er problematisk, da der ikke er mange muligheder for samfinansiering. Man skal være kreativ for at finde samarbejdspartnere. LF foreslog her fx Socialstyrelsen og nævnte også, at hun kendte til projekter ved fx Heksemuseet i Ribe og Søfartsmuseet på Langeland. Historiestuderende har bedre vilkår, da de har nemmere ved at få samfinansiering via museer o. lign. til deres projekter. LF opfordrede her vores studerende til at indtænke denne dimension i deres valg af praktiksted, da dette kunne blive en vej ind til en Ph.d. LF udtrykte også ønske om, at de religionsvidenskabelige kompetencer bliver fremmet på museerne, men at det kræver kreativitet og netværk. TJ tilføjede, at dette var en indirekte opfordring til vores undervisere/forskere om at tænke i eksterne bevillinger, hvor der også er krav om ansættelse af en Ph.d. Eksterne midler er vigtige for alle.

**4. Merit- og dispensationsansøgninger**

Se SAGA.

**5. Sager til behandling eksamen (bilag)**

 *a) Eksamensevaluering (ÅRSHJUL) (udskydes til møde 30. april 2020)*

**6. Sager til behandling studieordninger (bilag)**

1. *Drøftelse af ændring af studieordninger*

 SN fortsatte drøftelserne af ændringer i Studieordningerne*.* Det besluttedes, at TJ klargjorde den

endelige version, der skal indtastes i ODIN, og derefter godkendes af fakultetet. Tekst om Bachelorseminar ønskede man indskrevet i studieordningen.

7**. Sager til behandling kvalitetspolitikken**

1. *Nu kan du promovere tutorstillingerne på SDUs Jobbank (til orientering)*

Studienævnet noterede sig tiltaget og havde ingen bemærkninger.

1. *Nyt oplæg til motiveret ansøgning og testbaseret optag*

Studienævnet havde ingen bemærkninger.

1. *Studiestart 2020*

TJ orienterede om, at fakultetet havde lavet en sammenlægning af studiestarten ved at implementere programmet How to Uni for alle humanioras studerende. Der vil være to dages intro-program. TJ kan ikke deltage, men håber at LF kan.

1. *Tiltag vedr. studiegruppeunderstøttelse og tiltag for fremme af akademisk skriftlighed*

LF vil søge om midler for E2021, som vil blive sendt til fakultetet med studienævnets støtte.

**8. Andre sager til behandling (bilag)**

1. *Alumneforening invitation (til orientering)*

TJ orienterede om, at alumneforeningen ville afholde stiftende generalforsamling den 20. februar.

TJ vil deltage og holde et lille oplæg, fordi han er studieleder. Han takkede Louise Funch Clausen og tidligere studerende Isa Egholm Christensen for deres store arbejde med at få foreningen op at stå.

1. *Ansøgning om midler til afholdelse af generalforsamling for Alumneforening (til orientering)*

Der er ansøgt kr. 1.000, som TJ har bevilget på studienævnets vegne, da vores møde lå sent i forhold til generalforsamlingens afholdelse. Studienævnet støttede bevillingen.

1. *Ansøgning om midler til feedback E2020 fra Laura Feldt*

Studienævnet støttede ansøgningen, som var sendt til fakultetet.

1. *Mailinglisten – hvordan administrerer vi den? (udskydes til mødet 30. april 2020)*

**9. Sager til behandling undervisning (bilag)**

1. *Høring vedr. Spydspidsprojekt 2020*

Vi har fået en mulighed for at søge midler til forskellige projekter inden for universitetspædagogik under forudsætning af, at de studerende er en del af hele processen. TJ appellerede til de studerende om at overveje mulighederne i forhold til undervisning og huske at indtænke verdensmålene i det omfang det er muligt. Selv havde han overvejet, om vi på en eller anden måde kunne få midler til vedligehold af internetplatformen, selv om der ikke er tale om undervisning. Det er jo et projekt med inddragelse af studerende og skal videreudvikles.

1. *Rekvisition efterår 2020*

TJ orienterede om de udfordringer der havde været med at udarbejde rekvisitionen for efteråret 2020, fordi flere undervisere ønsker forskningssemester og alles ansøgninger er imødekommet. Det er dog lykkedes for ham at få det hele til at falde på plads ved bl.a. at bruge vores DVIP’er så meget som muligt.

**10. Eventuelt**

LF ønskede to møder om Bachelorprojekt: et kort informationsmøde den 4. marts og selve seminaret den 3. april. Pia Hansen finder lokaler og skriver til de studerende på 4. semester.

Tim Jensen Tine Jambang

*Studienævnsformand* // *Studienævnssekretær*